På 1400-tallet ble katedralens bygning omgjort til et minnekapell. Kapellene ved siden av englekoret ble bygget i en perpendikulærstil, den engelske gotiske arkitekturen som vokste fram på siste halvdel av 1300-tallet som en reaksjon på den dekorative stilen. Den vektla sterke vertikale linjer som har blitt bevart til i dag i vinduenes masverk og panelverket i veggene.